GOLD ออกหุ้นกู้ 3 พันลบ. อายุ 3 ปี ดอกเบี้ย 3.35% ขายรายใหญ่ 21-22 พ.ย.นี้
GOLD ออกหุ้นกู้ 3 พันลบ. อายุ 3 ปี ดอกเบี้ย 3.35% เสนอขายรายใหญ่วันที่ 21-22 พ.ย.นี้ หวังซื้อที่ดินเพื่อพัฒนาโครงการ และชำระคืนหนี้เดิม โดยมีธนาคารกรุงไทย และธนาคารไทยพาณิชย์ เป็นผู้จัดการการจัดจำหน่ายหุ้นกู้ 
8 พ.ย. 2559

บริษัท แผ่นดินทอง พร๊อพเพอร์ตี้ ดีเวลลอปเม้นท์ จำกัด (มหาชน) หรือ GOLD ระบุว่า บริษัทยื่นแบบแสดงรายการเสนอข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ มูลค่าไม่เกิน 3,000 ล้านบาท อายุ 3 ปี ครบกำหนดไถ่ถอนปี พ.ศ.2562 กำหนดอัตราดอกเบี้ยคงที่ 3.35% ต่อปี เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 21-22 พ.ย.59 โดยมีธนาคารกรุงไทย และธนาคารไทยพาณิชย์ เป็นผู้จัดการการจัดจำหน่ายหุ้นกู้
ขณะที่ บริษัท ทริส เรทติ้ง จัดอันดับความน่าเชื่อถือขององค์กรอยู่ที่ “BBB+” แนวโน้มอันดับเครดิต “Stable” เมื่อวันที่ 8 ก.ย.59
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ เพื่อซื้อที่ดินเพื่อพัฒนาโครงการ และ/หรือ เป็นเงินทุนหมุนเวียนในการดำเนินกิจการของบริษท และ/หรือ เพื่อชำระคืนหนี้สินเดิมกับทางธนาคาร